PACE บวกเกือบ 5% โบรกฯ แนะซื้อ ลุ้นทะลุแนวต้าน 3.50 บ.
PACE บวกเกือบ 5% สูงสุดในรอบกว่า 3 เดือน ล่าสุด ณ เวลา 11.33 น. อยู่ที่ 3.46 บาท บวก 0.16 บาท หรือ 4.85% สูงสุด 3.52 บาท ต่ำสุด 3.30 บาท ด้วยมูลค่าซื้อขาย 227.13 ล้านบาท ด้าน บล.ซีไอเอ็มบี (ประเทศไทย) แนะนำซื้อ
23 ธ.ค. 2559

ผู้สื่อข่าวรายงานว่า ราคาหุ้นบริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ล่าสุด ณ เวลา 11.33 น. อยู่ที่ 3.46บาท บวก 0.16บาท หรือ 4.85% สูงสุด 3.52 บาท ต่ำสุด 3.30บาท ด้วยมูลค่าซื้อขาย 227.13ล้านบาท ขณะที่ดัชนีหุ้นไทยโดยรวมลบ 0.04%
 
โดย ราคาหุ้น PACE  ปรับตัวเพิ่มขึ้นสูงสุดในรอบกว่า 3 เดือน นับตั้งแต่ราคาอยู่ที่ 3.48 บาท เมื่อวันที่ 8 ก.ย.59
ด้าน บล.ซีไอเอ็มบี(ประเทศไทย) ระบุในบทวิเคราะห์ แนะนำซื้อ PACE โดยมีแนวรับที่ 3.30 บาท และ 3.26 บาท เพื่อคาดหวังการปรับตัวเพิ่มขึ้นไปทดสอบแนวต้านที่ 3.50 บาท และ 3.60 บาท เป็นจุดขายทำกำไร STOP LOSS ถ้าราคาหุ้นปิดต่ำกว่า 3.24 บาท ลงไป โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากเคลื่อนไหวออกด้านข้างเพื่อสร้างฐานเหนือเส้นค่าเฉลี่ย 200 วันขึ้นมาได้ ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง 
ส่วน MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเข้าใกล้ระดับ 70